						Anexa nr. 2

FIȘA DE DATE A PROCEDURII
[bookmark: _Hlk528579553][bookmark: _Hlk528583535]privind concesionarea prin licitație publică a terenurilor din Deta, situate în zona Parc industrial în vederea construirii de construcții industriale nepoluante și depozitare conform PUZ aprobat 

Capitolul I.
INFORMAŢII GENERALE PRIVIND CONCEDENTUL
 
Orașul Deta, cu sediul în Deta, str. Victoriei, nr. 32, reprezentat prin primar, Roman Petru, cod fiscal 2503378, tel. 0256390466, fax 0256390511. Persoane de contact: viceprimar Rotar Radu și Compartimentul urbanism reprezentat prin referent asistent Nuică Olivera. 

Capitolul II.
INSTRUCŢIUNI PRIVIND ORGANIZAREA ŞI DESFĂŞURAREA PROCEDURII DE CONCESIUNE
     
Contractul de concesiune se va atribui prin aplicarea procedurii licitației în conformitate cu prevederile:
-  O.U.G. nr. 57/2019 privind Codul Administrativ, cu modificările și completările ulterioare;
Principiile de bază pentru atribuirea contractului de concesiune sunt: transparența, nediscriminarea, tratamentul egal, proporționalitatea și libera concurență. 
[bookmark: _Hlk15995072]II.1.  Procedura licitației deschise:
Anunțul de licitație se va publica în Monitorul Oficial al României, Partea a VI-a, într-un cotidian de circulație națională și într-unul de circulație locală, pe pagina sa de internet ori prin alte medii ori canale publice de comunicații electronice.
Publicarea acestuia se va face cu cel puțin 20 de zile calendaristice înainte de data limită pentru depunerea ofertelor. 
Ofertanții trebuie să fie agent economic constituit în mod legal.
Anunțul de licitație va trebui să conțină:
a) Informații generale privind concedentul, precum: denumirea, codul de identificare fiscală, adresa, datele de contact, persoana de contact;
b) Obiectul concesiunii și destinația;
c) Informații privind documentația de atribuire: modalitatea sau modalitățile prin care persoanele interesate pot intra în posesia unui exemplar al documentației de atribuire; denumirea și datele de contact ale serviciului/compartimentului din cadrul autorității contractante de la care se poate obține un exemplar din documentația de atribuire; costul și condițiile de plată pentru obținerea documentației, dacă este cazul; data-limită pentru solicitarea clarificărilor;
d) Data până la care se depun ofertele și adresa;
e) Data, ora și locul de deschidere a ofertelor;
f) Instanța competentă în soluționarea litigiilor apărute și termenele pentru sesizarea instanței;
g) Data transmiterii anunțului de licitație către instituțiile abilitate, în vederea publicării.
Persoana interesată are dreptul de a solicita și de a obține documentația de atribuire.
Concedentul va asigura obținerea documentației de atribuire de către orice persoană interesată care înaintează o solicitare în acest sens, iar punerea la dispoziție a unui exemplar din această documentație se va face pe suport de hârtie într-un termen care să nu depășească 4 zile lucrătoare de la înregistrarea cererii. 
Persoana interesată are obligația de a depune diligentele necesare, astfel încât respectarea de către concedent a perioadei prevăzute de lege să nu conducă la situația în care documentația de atribuire sa fie pusă la dispoziția sa cu mai puțin de 5 zile lucrătoare înainte de data-limită pentru depunerea ofertelor.
Orice persoană interesată are dreptul de a solicita clarificări privind documentația de atribuire, iar concedentul va răspunde la acestea, în mod clar, complet și fără ambiguități, la orice clarificare solicitată într-o perioada care nu trebuie sa depășească 5 zile lucrătoare de la primirea unei astfel de solicitări.
Concedentul are obligația de a transmite răspunsul la orice clarificare cu cel puțin 5 zile lucrătoare înainte de data-limită pentru depunerea ofertelor.
Autoritatea contractantă are obligația de a transmite răspunsurile însoțite de întrebările aferente către toate persoanele interesate care au obținut, în condițiile prezentei secțiuni, documentația de atribuire, luând măsuri pentru a nu dezvălui identitatea celui care a solicitat clarificările respective.
În situația în care solicitarea de clarificare nu a fost transmisa în timp util, punând astfel concedentul în imposibilitatea de a respecta termenul prevăzut la aliniatul anterior, acesta din urmă are obligația de a răspunde la solicitarea de clarificare în măsura în care perioada necesară pentru elaborarea și transmiterea răspunsului face posibilă primirea acestuia de către persoanele interesate înainte de data-limită de depunere a ofertelor. 

Capitolul III.
INSTRUCŢIUNI PRIVIND MODUL DE ELABORARE ȘI PREZENTARE A OFERTELOR

Ofertantul are obligația de a elabora oferta în conformitate cu prevederile fișei de date a procedurii. Ofertele se redactează în limba română.
Ofertele se depun la sediul primăriei orașului Deta, în două plicuri sigilate, unul exterior și unul interior, care se înregistrează de concedent, în ordinea primirii lor,  precizându-se data și ora.
   	1. PLICUL EXTERIOR
Pe plicul exterior se va indica obiectul contractului pentru care se depune oferta și Precizarea « A nu se deschide înaintea ședinței de deschidere a ofertelor, data_________  ,ora_________».
[bookmark: A2712]Plicul exterior va trebui să conțină:
- o fișă cu informații privind ofertantul (Formular nr. 1);
- o declarație de participare, semnată de ofertant, fără îngroșări, ștersături sau modificări (Formular nr. 2);
-  Acte doveditoare privind calitatea și capacitatea ofertantului (documente de calificare): 
-  Declarație pe propria răspundere nr. 1;
-  Declarație pe propria răspundere nr. 2;
-  Statutul societății (pentru persoane juridice) – copie;
- Certificatul de înregistrare emis de Oficiul Registrului Comerțului (pentru persoane juridice) – copie;
- Certificat fiscal privind taxele și impozitele locale, care să ateste că ofertantul nu are obligații fiscale față de bugetul local al orașului Deta – original sau copie certificată;
- Certificatul de atestare fiscală care să ateste că ofertantul nu are obligați exigibile de plată față de bugetul consolidat al statului – original sau copie certificată;
- Certificat constatator ORC - copie;
- Acte doveditoare ale achitării taxelor privind participarea la licitație (cv caiet sarcini, taxă de participare, garanția de participare);
2. PLICUL INTERIOR
Pe plicul interior, se înscriu numele sau denumirea ofertantului și sediul acestuia, după caz.
Plicul interior conține oferta propriu-zisă, astfel:
- Redevența ofertată (Formular nr. 4);
- Planificarea locurilor de muncă și termenul de punere în funcțiune (Formular nr. 5).
Documentele de calificare au ca scop demonstrarea potențialului financiar al fiecărui participant la procedura de licitație, potențial care trebuie să reflecte posibilitatea concretă a acestuia de a îndeplini contractul și de a rezolva eventualele dificultăți legate de îndeplinirea acestuia.
Concedentul are dreptul de a aplica în cadrul procedurii de licitație, numai criterii de calificare și selecție referitoare la:
- motive de excludere a ofertantului;
- capacitatea ofertantului.
 1) Concedentul, orașul Deta, exclude din procedura de licitație publică, orice ofertant cu privire la care a stabilit, în urma analizei și documentelor prezentate, sau a luat cunoștință în orice alt mod că a fost condamnat prin hotărâre definitivă a unei instanțe judecătorești pentru faptele sancționate de legile fiscale, contabile, vamale și de cele care privesc disciplina financiară.
Se va depune  o declarație pe proprie răspundere nr. 1 în acest sens.
2) Concedentul exclude din procedura de licitație orice ofertant care se află în oricare dintre următoarele situații:
a) se află în procedura insolvenței, faliment sau în lichidare, în supraveghere judiciară sau în încetarea activității;
b) a comis o abatere profesională gravă care îi pune în discuție integritatea, iar concedentul poate demonstra acest lucru prin orice mijloc de probă adecvat, cum ar fi o decizie a unei instanțe judecătorești sau a unei autorități administrative;
c) se află într-o situație de conflict de interese în cadrul sau în legătură cu procedura în cauză, iar această situație nu poate fi remediată în mod efectiv prin alte măsuri mai puțin severe;
d) participarea anterioară a ofertantului la pregătirea procedurii de atribuire a condus la o distorsionare a concurenței, iar această situație nu poate fi remediată prin alte măsuri mai puțin severe;
e) ofertantul și-a încălcat în mod grav sau repetat obligațiile principale ce-i reveneau în cadrul unui contract de concesiune încheiat anterior, iar aceste încălcări au dus la încetarea anticipată a respectivului contract, plata de daune-interese sau alte sancțiuni comparabile;
f) ofertantul s-a făcut vinovat de declarații false în conținutul informațiilor transmise la solicitarea concedentului în scopul verificării absenței motivelor de excludere sau al îndeplinirii criteriilor de calificare și selecție, nu a prezentat aceste informații sau nu este în măsură să prezinte documentele justificative solicitate;
g) ofertantul a încercat să influențeze în mod nelegal procesul decizional al concedentului, să obțină informații confidențiale care i-ar putea conferi avantaje nejustificate în cadrul procedurii de atribuire sau a furnizat din neglijență informații eronate care pot avea o influență semnificativă asupra deciziilor concedentului privind excluderea din procedura de licitație a respectivului ofertant;
h) a fost desemnat câștigător la o licitație publică anterioară privind bunurile statului sau ale unităților administrativ-teritoriale în ultimii 3 ani, dar nu a încheiat contractul ori nu a plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective drept câștigătoare la licitație.
Se va depune o declarație pe proprie răspundere nr. 2 în acest sens.
Prin excepție, concedentul nu exclude din procedura de licitație un ofertant împotriva căruia s-a deschis procedura generală de insolvență atunci când, pe baza informațiilor și/sau documentelor prezentate de ofertantul în cauză, stabilește că acesta are capacitatea de a respecta prevederile contractuale. Aceasta presupune că respectivul ofertant se află fie în faza de observație și a adoptat măsurile necesare pentru a întocmi un plan de reorganizare fezabil, ce permite continuarea, de o manieră sustenabilă, a activității curente, fie este în cadrul fazei de reorganizare judiciară și respectă integral graficul de implementare a planului de reorganizare aprobat de instanță.
3) Concedentul exclude din procedura de licitație orice ofertant despre care are cunoștință că și-a încălcat obligațiile privind plata impozitelor, taxelor, a contribuțiilor sau orice alte datorii la bugetul consolidat al statului și la bugetul local al orașului Deta.
Ofertantul nu este exclus din procedura de licitație dacă, anterior deciziei de excludere, își îndeplinește obligațiile prin plata impozitelor, taxelor, contribuțiilor sau altor datorii la bugetul  consolidat al statului și la bugetul local al orașului Deta ori prin alte modalități de stingere a acestora sau beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor.
În cazuri excepționale, concedentul are dreptul de a nu exclude din procedura de licitație un ofertant care se află într-una dintre situațiile sus menționate, pentru motive imperative de interes general, precum sănătatea publică sau protecția mediului.

Documentele se vor prezenta în una din formele original/copie certificată olograf cu mențiunea „conform cu originalul” -  Certificat fiscal privind taxele și impozitele locale eliberat de Primăria oraș Deta, Certificatul de atestare fiscală.
4) Concedentul exclude din procedura de licitație orice ofertant care nu a plătit toate taxele privind participarea la licitație, inclusiv garanția de participare.
5) Concedentul exclude din procedura de licitație orice ofertant care nu a depus toate actele solicitate.
Nu sunt excluși din cadrul procedurii ofertanții care completează actele lipsă în ședința de deschidere a ofertelor (cu excepția formularului 4) sau care fac dovada că și-au achitat obligațiile față de bugetul consolidat al statului și/sau bugetul local al orașului Deta la data stabilită pentru deschiderea plicurilor.
6) Concedentul exclude din cadrul procedurii ofertanții a căror ofertă este sub nivelul minim de 3,20 lei/mp/an.
7) Concedentul exclude din cadrul procedurii ofertanții a căror număr de angajați planificați pentru funcționarea investiției care va avea sediul în localitatea Deta este sub 5.
Ofertanții care nu îndeplinesc una sau mai multe dintre condițiile mai sus menționate, vor fi DESCALIFICAŢI.
Oferta va fi depusă într-un singur exemplar semnat de către ofertant.
Fiecare participant poate depune doar o singură ofertă.   
Persoana interesată are obligația de a depune oferta la adresa și până la data - limită pentru depunere, stabilite în anunțul procedurii.  Riscurile legate de transmiterea ofertei, inclusiv forța majoră, cad în sarcina persoanei interesate.
Oferta depusă la o altă adresă a autorității contractante decât cea stabilită sau după expirarea datei-limită pentru depunere se returnează nedeschisă.

Capitolul IV.
MODUL DE DESFĂŞURARE A LICITAŢIEI

Comisia de licitație răspunde de organizarea și desfășurarea licitației, având următoarele atribuții:
· verifică și evaluează documentele depuse de către ofertanți în vederea participării la licitație;
· întocmește lista participanților în baza documentelor depuse de către ofertanți;
· întocmește procesul-verbal de adjudecare;
· întocmește pe baza procesul-verbal de adjudecare raportul procedurii de licitație.
         Comisia, numită prin dispoziția primarului, este formată din 5 membri: 1 reprezentant al Consiliului local și 4 reprezentanți aparatului de specialitate al primarului și funcționează legal în prezența majorității membrilor ei.
Ședința de licitație va fi condusă de Președintele Comisiei de licitație.
Deciziile comisie de evaluare se adoptă cu votul majorității membrilor. În caz de egalitate, votul președintelui este decisiv.
În ziua și la ora stabilită pentru începerea licitației, Președintele comisiei de licitație, face prezența participanților la licitație și constată dacă sunt îndeplinite condițiile din caietul de sarcini. Pentru desfășurarea procedurii de licitație este obligatorie participarea a cel puțin doi ofertanți.
 Ofertanții-persoane juridice pot participa la ședința de deschidere prin reprezentanți doar pe baza împuternicirii scrise (Formular 3).
Plicurile închise și sigilate se predau comisiei pentru deschiderea lor.
Plicurile care conțin oferta, închise și sigilate, se deschid la data fixată pentru deschiderea lor, prevăzută în anunțul de licitație.
Plicurile exterioare se vor deschide în ședință publică, comisia de evaluare urmând a elimina ofertele care nu conțin totalitatea documentelor și a datelor solicitate  la Capitolul III.1. – „Plicul exterior” din prezenta documentație.
Rezultatul analizei conținutului plicurilor exterioare se va consemna într-un proces-verbal întocmit de secretarul comisiei de evaluare și semnat de către toți membrii acestei comisii și de către ofertanți. 
După semnarea procesului-verbal menționat la alin. anterior se va trece la deschiderea plicurilor interioare. Pentru demonstrarea conformității ofertei cu cerințele solicitate, concedentul  are dreptul de a solicita clarificări și/sau completări ale documentelor prezentate de ofertanți, dar numai pe parcursul derulării procedurii de atribuire și fără a determina apariția unui avantaj evident în favoarea unui ofertant.
În urma analizării ofertelor de către comisia de evaluare pe baza criteriilor de valabilitate, secretarul comisiei întocmește un proces-verbal care trebuie semnat de toți membrii comisiei, în care se menționează ofertele valabile, ofertele care nu îndeplinesc criteriile de valabilitate și motivele excluderii acestora din urmă de la procedura de atribuire. 
Sunt considerate oferte valabile, ofertele care îndeplinesc condițiile prevăzute la Capitolul  III.
În condițiile în care la licitație nu au fost depuse cel puțin două oferte valabile, concedentul este obligat sa anuleze procedura și să organizeze o nouă licitație, cu respectarea condițiilor prevăzute de lege.
În cazul organizării unei noi licitații, potrivit aliniatului precedent, procedura este valabilă în situația în care a fost depusă cel puțin o ofertă valabilă.
 Secretarul comisiei va încheia procesul-verbal care trebuie semnat de către toți membrii comisiei.
În baza procesului-verbal, comisia va întocmi un Raport al procedurii pe care îl va înainta Primarului orașului Deta, spre aprobare.
Concedentul informează în scris, prin comunicarea rezultatului procedurii de licitație, cu confirmare de primire, ofertantul declarat câștigător și pe ceilalți ofertanți despre respingerea ofertelor, indicând motivele care au stat la baza respingerii. Contractul de concesiune după un termen de 20 de zile calendaristice de la data adjudecării. (art. 321, alin. (26), Cod administrativ)

Capitolul V.
ANULAREA  LICITAŢIEI

Anularea licitației are loc în următoarele situații:
a) dacă nu au fost depuse cel puțin două oferte valabile;
b) dacă încălcări ale prevederilor legale afectează procedura de licitație sau dacă este imposibilă încheierea contractului;
c) dacă contractul nu poate fi încheiat cu ofertantul a cărui ofertă a fost stabilită câștigătoare din cauza faptului că ofertantul în cauză se află într-o situație de forță majoră sau în imposibilitatea fortuită de a executa contractul și nu există o ofertă clasată pe locul 2 admisibilă;
 d) în cazul unor contestații întemeiate, admise.
Anularea se face prin hotărârea membrilor comisiei de licitație și se va comunica în scris tuturor participanților, arătând motivele care au stat la baza acesteia

Capitolul VI.
INFORMAŢII PRIVIND CRITERIUL DE ATRIBUIRE
 	
Pentru determinarea ofertei câștigătoare, comisia de evaluare aplică următoarele criterii de atribuire:
Criteriul de atribuire cel mai mare nivel al redevenței având o pondere de 40 %.
Criteriul de atribuire capacitatea economico — financiară a ofertanților având o pondere de 40 %. 
Criteriul de atribuire condiții specifice impuse de natura bunului concesionat având o pondere de 20 %.
Criteriul de atribuire cel mai mare nivel al redevenței, dar nu mai puțin de 3,20 lei/mp./an este reprezentat de oferta financiară prezentată în plicul interior, conform Formularului nr.4.
Criteriul de atribuire capacitate economico — financiară a ofertanților este prezentat în plicul exterior, conform Formularului nr.1.
Criteriul de atribuire condiții specifice impuse de natura bunului concesionat, oferta privind numărul de locuri de muncă ce urmează a fi create la sediul din localitatea Deta prezentată în plicul interior, conform Formularului nr. 5.
6. PUNCTAJUL CRITERIILOR DE ATRIBUIRE A CONTRACTULUI
Modalitate de calcul pentru criteriul Preț
Punctajul pentru preț se calculează utilizând următoarea formulă:
                                             Preț oferta N
Punctaj oferta N = 40 x ---------------------------------
                                            Preț oferta maximă
Pentru criteriul de atribuire capacitatea economico — financiară a ofertanților:
· Pentru oferta depusă de un ofertant cu o cifra medie de afaceri pe ultimii 3 ani sub 700.000 lei 10 puncte 
· Pentru oferta depusă de un ofertant cu o cifră medie de afaceri pe ultimii 3 ani cuprinsă între 700.001 si 1.200.000 lei  20 puncte
· Pentru oferta depusă de un ofertant cu o cifră medie de afaceri pe ultimii 3 ani cuprinsă între 1.200.001 si 2.500.000 lei 30 puncte
· Pentru oferta depusă de un ofertant cu o cifră medie de afaceri pe ultimii 3 ani peste 2.500.001 lei 40 puncte
Pentru criteriul de atribuire condiții specifice impuse de natura  bunului se acordă următorul punctaj:
1. Planificarea locurilor de muncă:
· Pentru ofertantul care planifică crearea între 5-20 locuri de muncă 2 puncte
· Pentru ofertantul care planifică crearea între 21-50 locuri de muncă 4 puncte
· Pentru ofertantul care planifică crearea între 51-100 locuri de muncă 6 puncte
· Pentru ofertantul care planifică crearea între 101-200 locuri de muncă 8 puncte
· Pentru ofertantul care planifică crearea peste 201 locuri de muncă 10 puncte
2. Termenul de punere în funcțiune:
[bookmark: _Hlk223351917]Mai mult de 18 luni de la încheierea contractului de concesiune 2 puncte
Între 16-20 luni de la încheierea contractului de concesiune 4 puncte
Între 11-15 luni de la încheierea contractului de concesiune 6 puncte
Între 8-10 luni de la încheierea contractului de concesiune 8 puncte
Mai puțin de 8 luni de la încheierea contractului de concesiune 10 puncte
Indiferent de punctajul obținut la celelalte criterii, ofertele care conțin un preț pentru redevenței inferior valorii de 3,20 lei/mp/an sunt descalificate.
În cazul în care 2 ofertanți obțin același punctaj, va fi declarant câștigător ofertantul care are redevența cea mai mare.
Nerespectarea condițiilor asumate prin ofertă referitor la condiții specifice impuse de natura  bunului, are drept consecință dublarea redevenței de la data la care acestea trebuiau îndeplinite.

Capitolul VII.
INFORMAŢII REFERITOARE LA CLAUZELE CONTRACTUALE OBLIGATORII

Informațiile referitoare la clauzele contractuale obligatorii, se regăsesc în Proiectul de contract  - anexa nr.3  la H.C.L. nr._____/______/2026.
 
Capitolul VIII.
INSTRUCŢIUNI PRIVIND MODUL DE UTILIZARE A CĂILOR DE ATAC

Soluționarea litigiilor apărute în legătură cu procedura licitației publice se realizează conform  prevederilor Legii contenciosului administrativ Nr. 554/2004, cu modificările ulterioare. Acțiunea în justiție se introduce la secția de contencios administrativ a tribunalului în a cărui jurisdicție se află sediul concedentului. Împotriva hotărârii tribunalului se poate declara recurs la secția de contencios administrativ a curții de apel, conform prevederilor legale.  



Capitolul IX
FORMULARE

- Formular nr. 1 - Informații generale
- Formular nr. 2 - Declarație de participare
- Formular nr. 3 - Împuternicire – pentru persoane juridice
- Formular nr. 4 - Formularul de ofertă financiară
- Formular nr. 5 - Formular privind planificarea angajaților și a termenului de punere în funcțiune
- Declarație pe proprie răspundere nr. 1
- Declarație pe proprie răspundere nr. 2


